ועדת הכלכלה, כנסת 25, פרוטוקול מספר 303, 2024-02-19 00:00

דוד ביטן: אני פותח את הישיבה

דוד ביטן:  המשך דיון בהצעת דיון מהיר בנושא פטור מתשלום בכבישי אגרה למשרתי מילואים, של חברי הכנסת מיכל מרים וולדיגר, עידן רול, יונתן מישרקי, יבגני סובה

דוד ביטן:  ובעצם מי שמובילה את זה זו חברת הכנסת וולדיגר

דוד ביטן:       תראו, אני לא הייתי מתעקש אם זה לא היה חשוב, במיוחד לאור המצב שמשרד האוצר נתן הרבה מאוד כספים לעניין של חיילי המילואים, נשות חיילי המילואים, העסקים שלהם וכו'

דוד ביטן:  וגם משרד הביטחון, זה לא רק משרד האוצר הוביל את העניין מבחינה תקציבית

דוד ביטן:  ולכן, איך אומרים? אתם מכירים אתם עוד צעירים מידי, אבל היה משהו של הגשש החיוור הם דיברו על הצ'ופצ'יק של הקומקום, הגענו לדבר הכי פעוט, אבל הוא מאוד משמעותי לחייל הקרבי שבא מעזה או מהצפון, ונוסע הביתה לחופשה של 24 שעות

דוד ביטן:       יש כבר מצב שמשרד הביטחון, ביחד עם משרד האוצר, נותנים להם החזר הוצאות, דלק וכו'

דוד ביטן:  וזה צריך להיות במסגרת החזר ההוצאות שלהם

דוד ביטן:  אני לא מדבר על הרשלנות של משרד הביטחון, ממש רשלנות, שלא הוציאו צו בזמנו וחישבו אותו לכל שבוע, מכיוון שאם היו מוציאים את הצו הזה לא היינו עומדים פה ומדברים על עניין תקציבי

דוד ביטן:       אז קודם כול אפשר להוציא את זה לגבי העתיד, לגבי השבועות הבאים

דוד ביטן:  גם כן אני לא רואה שמשרד הביטחון עושה משהו

דוד ביטן:  יש בחוק אפשרות להוציא צו שבעצם מאפשר לחיילים האלה לנסוע בלי לשלם, ולאוצר ומשרד הביטחון לא לתת תקציב לעניין הזה

דוד ביטן:       אני ראיתי שמשרד הביטחון לא רוצה לממן למרות שמדובר פה בחיילים, אני מאוד התפלאתי על הגישה של משרד הביטחון, אז הצעתי הצעת פשרה של 50% לכל צד

דוד ביטן:  שזה, דרך אגב, לא הרבה כסף

דוד ביטן:  אז אם אתם לא מעוניינים להוציא את הצו כדי לא לפגוע בחברות של כבישי האגרה אז אל תוציאו, תממנו את זה

דוד ביטן:  אם אתם חושבים שיש טעם בזה, אז מהשבוע הזה תוציאו את הצו, ובכל שבוע תחדשו אותו, ואז הם יכולים לנסוע בלי לשלם שקל, ואנחנו נדבר רק על הרטרואקטיבי

דוד ביטן:  אלו שני הדברים

דוד ביטן:      מיכל רצית להגיד משהו? אני הבנתי שדיברת עם שר האוצר?     

מיכל מרים וולדיגר: כן, אני רוצה לשמוע, שלחת אתמול את הצדדים לדבר ביניהם, אני לא רואה פה את משרד הביטחון

דוד ביטן: הם בזום, קשה להם, הם צריכים להיות בבסיס מוקדם ולטפל בדברים הרי גורל

מיכל מרים וולדיגר: אני חייבת לומר שהצ'ופצ'יק של הקומקום בול מתאים פה לאירוע

מיכל מרים וולדיגר:  זה לא סכום גבוה

מיכל מרים וולדיגר:  נכון, הם כבר קיבלו מענק והחזר הוצאות

מיכל מרים וולדיגר:  עדיין, זה החיילים שלנו, הם הכי חשובים לנו, הם רוצים להגיע הביתה מהר בחופשות, בבין לבין

מיכל מרים וולדיגר:  הם מוציאים מכיסם כסף בשביל להגיע לבסיס ולחזור מהבסיס

מיכל מרים וולדיגר:  זה פר אקסלנס קשור למלחמה

מיכל מרים וולדיגר:  בואו, זה באמת דבר פעוט, קטן, שיכול לשגע ולעצבן

מיכל מרים וולדיגר:  אז אני רוצה לשמוע, נשלחתם לעשות שיעורי בית, בוא נראה אם הצלחתם לעמוד במשימה?     

דוד ביטן: אני רוצה גם תשובה לגבי הצו, אם אתם לא מסוגלים לממן אז תוציאו את הצווים האלה

נויה חוגר גדושר: בוקר טוב, שמי נויה, אני רמ"ד שכר במשרד הביטחון

נויה חוגר גדושר:  נכון, נשלחנו לעבודה והתחלנו לעשות אותה

נויה חוגר גדושר:  קודם כול כבוד השר אנחנו לא הכרנו את הצו, אם אפשר לעזור בזה, אנחנו הכי רוצים לעזור לחיילי המילואים

מיכל מרים וולדיגר: זו כבר פגישה רביעית שכבוד יושב-הראש מנהל

מיכל מרים וולדיגר:  מה זה לא הכרתם את הצו? פשוט לפתוח את הפקודה ולראות אותו, הסעיף הספציפי

דוד ביטן: את יודעת מה? אין בעיה

דוד ביטן:  תשלחי להם עוד פעם את הנוסח של הצו

נויה חוגר גדושר: אם אפשר לעזור אנחנו נשמח

מיכל מרים וולדיגר: נו די באמת זה באמת מצחיק

מיכל מרים וולדיגר:  אם ככה אנחנו מנהלים את הצבא שלנו

דוד ביטן: אני חייב להגיד לכם שאתם התרשלתם בעניין הזה, פשט רשלנות לשמה

דוד ביטן:  אנחנו הוצאנו אותו, אנחנו חברי כנסת זאת לא עבודה שלנו, הוצאנו את הנוסח של הצו בישיבה הראשונה

מיכל מרים וולדיגר: אני רוצה להבין רגע איך אתם מתנהלים שם בצבא? באמת, בכל דיון מגיע נציג אחר, אתם לא מדברים אחד עם השני? אני תוקפת אותך רק בגלל התפקיד שלך, לא מי שאת

מיכל מרים וולדיגר:  בכל דיון

מיכל מרים וולדיגר:  זו בושה למדינת ישראל כי בכל דיון מגיע מישהו אחר ואין קשר ביניכם

נויה חוגר גדושר: לכולנו יש אותה מטרה, והרצון הוא לעזור לחיילי המילואים, כמו גם המעטפת שאושרה, ה-9 מיליארד שאושרו

נויה חוגר גדושר:  כרגע אנחנו עובדים על מנגנון משותף כדי להבין איך אפשר לעשות את זה

נויה חוגר גדושר:  עכשיו אם יש צו אפשר עתידית להפעיל את הצו

נויה חוגר גדושר:  לגבי - - -     

דוד ביטן: אז תוציאו את הצו, זה לא פותר לנו את הבעיה רטרואקטיבית

נויה חוגר גדושר: אוקיי אז רטרואקטיבית אנחנו מנסים להבין איך אפשר לשלם להם? לעבוד על איזה מנגנון

דוד ביטן: אין בעיה בכלל

מיכל מרים וולדיגר: מה זה איך? את עוברת לי לאיך, לפני האיך בואי נדבר על המה

מיכל מרים וולדיגר:  אתם מסכימים על האירוע? זו קודם כול שאלה הראשונה, עזבי איך

נויה חוגר גדושר: אנחנו נכונים לעזור למשרתי המילואים בכל מה שצריך, אנחנו רק צריכים להבין איך עושים את זה, להפעיל את המנגנון, בצורה שיגישו קבלות, מענק, החזק הוצאות, תקרה מסוימת, רק בצו 8, איך מבקרים את זה? היום נגיד, נותנים מענה למשרתי הקבע וגם שם יש לנו פספוסים, אבל הפערים האלה נסגרים דרך חברות ההשכרה

נויה חוגר גדושר:  אני מקבלת את זה בדלת מסתובבת וככה אנחנו משלמים להם

נויה חוגר גדושר:  כאן בחיילי מילואים אין לנו אפשרות לקבל את זה בדלת מסתובבת ואנחנו מנסים למצוא מנגנון שיעזור הרמטית לאירוע

דוד ביטן: בסדר, אז תעשו את זה, זו לא הבעיה שלי

דוד ביטן:  אני מדבר כרגע על העניין התקציבי

דוד ביטן:  אתם מסכימים לממן את זה?     

נויה חוגר גדושר: מבחינתנו כשייסגר מנגנון, גם נסגור מקורות בין המשרדים

נויה חוגר גדושר:  קודם נבין איך עושים את זה

דוד ביטן: לא, זה לא הולך ככה

דוד ביטן:  קודם כול תגידו שאתם מסכימים לממן

דוד ביטן:  אני הצעתי הצעה של 50%-50%, 50% על חשבון משרד הביטחון 50% על חשבון האוצר ברגע שתהיה הסכמה תשבו על המנגנון, אני לא מוכן לחכות עכשיו עד שתעשו מנגנון

מיכל מרים וולדיגר: ואגב יש לכם מנגנון, סיפר לי חבר הכנסת שלום דנינו שאתם מגייסים גם מכוניות למילואים נכון? יש לכם מנגנון איך אתם מעבירים את הכספים לאותם בעלי מכוניות

מיכל מרים וולדיגר:  יש לכם לא מעט צינורות ודרכים להעביר את זה, זה באמת החלק הקטן

מיכל מרים וולדיגר:  רק תגידו כן אנחנו מוכנים, כן אנחנו מבינים, אנחנו נישא בזה, וכבר האיך אתם סוגרים ביום וחצי

מיכל מרים וולדיגר:  די, אנחנו פה דיון רביעי, זה באמת צחוק מהעבודה

מיכל מרים וולדיגר:  אני מרגישה פגועה כבוד יושב-הראש

מיכל מרים וולדיגר:  שפשוט מצפצפים עלינו

דוד ביטן: יש לך את כל הסמכות להגיד שאתם תממנו את זה או עדיין לא? מה זה אנחנו נסתדר בין המשרדים? אני צריך לדעת כן-כן, לא-לא

נויה חוגר גדושר: ברגע שיהיה מנגנון אנחנו ניסגר

דוד ביטן: לא, זו לא תשובה

דוד ביטן:  תקשיבו, אם אתם לא תתנו אני פשוט אעשה למשרד הביטחון שיימינג מאוד גדול בעניין

דוד ביטן:  אנחנו נעשה מסיבת עיתונאים ואנחנו נעשה את זה

דוד ביטן:  אני דיברתי עם לשכת השר ואני לא מתכוון לשתוק בעניין הזה, אני חייב להגיד לכם

דוד ביטן:  כל הטקטיקות האלה שאתם מושכים זמן לא מתאימות

דוד ביטן:  פשוט מאוד

דוד ביטן:       זה התפקיד שלכם עם כל הכבוד

דוד ביטן:  אתם הייתם צריכים לחשוב על זה, לא אנחנו

דוד ביטן:  ברגע שעשיתם כיסוי הוצאות, נתתם קילומטראז'ים ודלק, הייתם צריכים לחשוב גם על הנסיעה הזאת

דוד ביטן:  זה לא כסף גדול, זה כסף קטן

דוד ביטן:  מה גם שיכולתם לתת צו בכל שבוע ואז לא הייתם צריכים לממן כלום

דוד ביטן:  מה הולך פה? אני לא מבין את זה

מיכל מרים וולדיגר: הדממה היא מה? אתם תישאו בחצי, משרד האוצר יישא בחצי

מיכל מרים וולדיגר:  אנחנו מדברים על סכומים פעוטים ביותר

דוד ביטן: אחר כך תעשו את המנגנון

דוד ביטן:  אתם אלופים, הצבא מומחה בעשיית מנגנונים

מיכל מרים וולדיגר: באמת מה הסיפור הזה? אני לא מצליחה להבין

מיכל מרים וולדיגר:  אבל כבר קיים המנגנונים, יש לכם מנגנונים קיימים כבר

דוד ביטן: בואי, אני צועק עליך אבל את לא הכתובת לצעקות

נויה חוגר גדושר: לא הכל בסדר, אני מייצגת את המשרד הביטחון ואנחנו רוצים לעזור

דוד ביטן: בסדר אז תעשו את זה

נויה חוגר גדושר: אז אני אומר, ברגע שייסגר מנגנון

דוד ביטן: לא אין ברגע שייסגר קודם כל תתנו את התשובה העקרונית אחר כך תסגרו איזה מנגנון שאתם רוצים

דוד ביטן:  זה לא הולך ככה שאתם תתנו תשובה אם ייסגר המנגנון

דוד ביטן:  ואם לא ייסגר המנגנון אז מה? מה העניין הזה, אני לא מבין

דוד ביטן:       קודם כול תוציאו את הצו הזה עוד השבוע, תוציאו צו שמעכשיו והעלאה לא יצטרכו לשלם, נקודה

דוד ביטן:  ועל העבר אנחנו נתחשבן

דוד ביטן:  נשלח לכם עוד פעם את הנוסח של התקנה

דוד ביטן:  משם אתם צריכים לנסח צו, יש לכם יועצים משפטיים, תנסחו את הצו, זה הכול

דוד ביטן:  זה לא הגיוני

דוד ביטן:       כמה זמן אתם צריכים? אתם חושבים שאני אוותר לכם על העניין הזה? אני לא אוותר על העניין הזה, אני לא אשכח את זה בחיים את הסיפור הזה, חבל לכם על הזמן

דוד ביטן:  אני אעשה לכם תרגיל אחר, אני כל יום אזמין אתכם, כל יום עד שתתנו לי תשובה חיובית

דוד ביטן:  אתם רוצים ככה? ויותר אתם לא תדברו בזום עם כל הכבוד לכם, אתם תבואו לפה

דוד ביטן:  מה, אתם מורמים מהעם? מה הבעיה? תבואו לירושלים

דוד ביטן:  בכל יום אני אזמין אתכם, בכל יום תהיה לי ישיבה על הנושא הזה

דוד ביטן:  ואני אתחיל להזמין עיתונאים גם לישיבה

דוד ביטן:  ככה זה יהיה

נויה חוגר גדושר: כבוד השר, העבר הזה רטרו שניה של מיליונים, מאות מיליונים, ביקשתי אישור

דוד ביטן: כמה?     

מיכל מרים וולדיגר: מאות מיליונים?     

נויה חוגר גדושר: זה יכול להיות מאות מיליונים

דוד ביטן: מה פתאום מאות מיליונים

נויה חוגר גדושר: בפיק של 200,000 פלוס משרתי מילואים זה יכול להגיע גם למאות מיליונים

נויה חוגר גדושר:  ביקשתי אישור

דוד ביטן: מה פתאום על מאות מיליונים, איך את מגיעה?     

מיכל מרים וולדיגר: איך הגעת למאות מיליונים?     

דוד ביטן: קודם כול אנחנו מדברים על העבר, לא על העתיד

דוד ביטן:  מה פתאום מאות מיליונים

דוד ביטן:  יש לכם האוצר תחשיב לעניין הזה?     

דניאל שוורץ: בשעתו עשינו תחשיב שזה היה בערך 1

דניאל שוורץ: 5 מיליון שקלים לשבוע

דוד ביטן: לא משהו

דניאל שוורץ: ובשנה זה יוצא

דוד ביטן: לא בשנה אתם תוציאו את הצו הזה, לעתיד לא יהיה

דוד ביטן:  מה, לא נעים לכם מהחברות?     

דניאל שוורץ: לא, אין לי בעיה, אתם לא רוצים לשקף את זה במונחים שנתיים, במונחים שבועיים

דניאל שוורץ:  במונחים שבועיים זה בערך 1

דניאל שוורץ: 5-2 מיליון לשבוע, זה הטווח פחות או יותר

דוד ביטן: מדובר על 30 מיליון שקלים בערך עד עכשיו, ואם אתם מתקינים את הצו, אז לגבי העתיד אין שקל אחד שצריכים לשלם

דוד ביטן:  אני לא יודע, את שייכת לראש אכ"א?     

מיכל מרים וולדיגר: כן כתוב כאן רמ"דית תקציבי אכ"א

נויה חוגר גדושר: אני שייכת למשרד הביטחון

דוד ביטן: אז הנה זו העלות

דוד ביטן:  מיליון וחצי לשבוע כפול מה שהיה, זה נותן 6 מיליון כפול 4, 24 מילון לגבי העתיד, אנחנו מדברים על מחצית 12 אתם 12 האוצר, אני רואה שקצת קשה להם בעניין הזה

דוד ביטן:  אבל כשנותנים 100 ומשהו מיליארד למשרד הביטחון באמת ה-12 מיליון האלה לא משמעותיים, ולגבי העתיד אתם תתקינו צו, זה הכול

דוד ביטן:  זה מה שאתם צריכים לעשות, תתקינו את הצו, מה הבעיה?     

נויה חוגר גדושר: לגבי העתיד אני מסכימה, אנחנו נבדוק את הצו, לגבי העבר אנחנו רגע נבדוק עלויות, איזה מקורות ואנחנו נחזיר תשובה

דוד ביטן: אוקיי אנחנו מבקשים בשבוע הבא

מיכל מרים וולדיגר: בקצב הזה אנחנו נגמור את המלחמה עד שתחזרו אלינו עם תשובה

נויה חוגר גדושר: גם ככה רציתם לשלם להם רטרו, גם אם נגמור את המלחמה

מיכל מרים וולדיגר: בינתיים זה מציק

דוד ביטן: ושובע הבא אנחנו רוצים לראות שיש צו מוכן ונחתם והוגש

מיכל מרים וולדיגר: הצו הזה אמור להיות שלושה שרים רלוונטיים, אוצר, תחבורה וביטחון

דוד ביטן: בסדר

מיכל מרים וולדיגר: לא בשמיים

דוד ביטן: תגידי, משרד האוצר, אתם מסכימים לשלם את ה-50%?     

דניאל שוורץ: - - - ביטחון אצלנו לא מוכן שנתייחס לזה

דוד ביטן: לא מוכן

דוד ביטן:  גם אתם בשביל 12 מיליון אתם עושים בלאגן

דניאל שוורץ: - - - התקציבית מאוד משמעותית לתקציב הביטחון

דניאל שוורץ:  אין

דניאל שוורץ:  אחנו יודעים כמה תקציב הנוכחי הוא תקציב קשה, כמה קיצוצים היו, כמה פלאטים היו

דניאל שוורץ:  בעיקר בשביל תקציב הביטחון

מיכל מרים וולדיגר: קודם כול אני לא יודעת איך הגענו ל-12

מיכל מרים וולדיגר: 5, אני לא מבינה 

דוד ביטן: אם אומרים מיליון וחצי לשבוע

מיכל מרים וולדיגר: מיליון וחצי לשבוע היה בתקופת השיא, זה לא עכשיו

מיכל מרים וולדיגר:  וב' אם אנחנו עושים את זה במסגרת החזר הוצאות, לא כולם הגישו הוצאות

דניאל שוורץ: אם כבר אז זה אובדן חסר

דוד ביטן: קודם כול בהתחלה הם לא יצאו מהבית

מיכל מרים וולדיגר: לכן אני אומרת שזה לא היה ככה

מיכל מרים וולדיגר:  לדעתי לקחתם, הכפלתם והרבעתם את הדבר הזה

מיכל מרים וולדיגר:  בתחילת המלחמה אנשים לא יצאו הביתה, אני מכירה את הבן שלי, הם נשארו בבסיסים שלהם, אני מדברת מהתמרון, הם היו בעזה

דוד ביטן: זה לא המספרים האלה

מיכל מרים וולדיגר: סכומים חצי מזה לפחות

דוד ביטן: אני חושב שזה משהו כמו 6-7 מיליון לכל צד ולא 12, אבל בכל מקרה אנחנו לא מקבלים את העמדה שלכם בעניין הזה, אתם תתנו את ה-50%, משרד הביטחון יתנו 50%, זה לא כסף גדול

דוד ביטן:  וחיילי המילואים במסגרת כיסוי ההוצאות יקבלו את העניין הזה, לא יקרה לכם שום דבר, באמת שלא יקרה לכם שום דבר, לא צריך להגזים

דוד ביטן:  עברנו איתכם מצבים הרבה יותר קשים מזה

דניאל שוורץ: הסיטואציה - - - יותר קשה

דוד ביטן: מה שאני מבקש יש לכם שבוע, תשבו תסגרו את העניין הזה, אנחנו נדבר עם השרים, היא תדבר עם סמוטריץ' אני אדבר עם גלנט, ואנחנו נסגור את הפינה הזאת מלמעלה

דוד ביטן:  אוקיי, תודה רבה

מיכל מרים וולדיגר: כן, ושיעורי בית שילמדו את הצו

דוד ביטן: הצו, אמרתי להם, בתוך שבוע שיהיה צו

מיכל מרים וולדיגר: בוא נראה

דוד ביטן: הישיבה נעולה, תודה רבה